Uuvanat

Uuvanat (Diapensia) on kasvisuku uuvanakasvien heimossa ja uuvanakasvien tyyppisuku. Uuvanoihin kuuluu viisi lajia. Suvun tyyppilaji on uuvana (Diapensia lapponica), joka on ainoa suomeksi nimetty laji ja ainoa, joka esiintyy Euroopassa. Uuvana on arktinen varpukasvi, joka kasvaa hyvin matalana patjamaisesti. Sillä on sirkumpolaarinen levinneisyys Euraasiassa ja Pohjois-Amerikassa. Suomessa uuvana kasvaa yleisenä aivan pohjoisimman Lapin tuntureilla. Kolme uuvanalajia esiintyy Kiinassa ja naapurimaissa. Diapensia obovata esiintyy Itä-Siperiasta Alaskaan ja Luoteis-Kanadaan.

Lajit 
Uuvanoihin kuuluu viisi lajia:
 Diapensia himalaica
 uuvana eli lapinuuvana (Diapensia lapponica)
 Diapensia obovata
 Diapensia purpurea
 Diapensia wardii

Lähteet

Aiheesta muualla 
 Suomen Lajitietokeskus: Uuvanat (Diapensia)
 Den virtuella floran: Diapensia L. – Fjällgrönor 
 ITIS: Diapensia 
 United States Department of Agriculture (USDA): Diapensia 

Uuvanakasvit